Борис Младенов-Young
В два свята два живота аз живея…

chitanka.info

В два свята два живота аз живея —

единият започва от зори

и свършва щом сънят ме навести

и в неговото царство се зарея.

Това е в същност моят свят реален

с режим на старостта подвластен, строг,

с лекарство за сърцето — беталог[1]

и в него е животът ми нормален.

А щом часът на другия удари,

нощта с покой, за отдих отреден,

едва ме чака да ме грабне в плен

и моя сън да трови със кошмари.

Народът казва: „Няма две добри!“

Медалът винаги е с две страни.

Сидни, Австралия — 2016 г.

[1] Беталог — антиаритмично средство от групата на бета-блокерите, характерни с това, че имат силен страничен ефект — предизвикват кошмари. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.